Document ID: 31977R0443

KOMISSION ASETUS (ETY) N:o 443/77 annettu 2 päivänä maaliskuuta 1977 sikojen ja siipikarjan ruokintaan tarkoitetun rasvattoman maitojauheen myynnistä määritettyyn hintaan ja asetusten (ETY) N:o 1687/76 ja (ETY) N:o 368/77 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 559/76(2), ja erityisesti sen 7 artiklan 5 kohdan ja 28 artiklan,
ottaa huomioon tiettyjen jäsenvaltioiden valuuttojen vaihteluvälien väliaikaisen laajentamisen vuoksi maatalousalalla toteutettavista tietyistä suhdannepoliittisista toimenpiteistä 12 päivänä toukokuuta 1971 annetun neuvoston asetuksen (ETY) N:o 974/71(3), sellaisena kuin se on viimeksi muutettuna asetuksella (ETY) N:o 557/76(4), ja erityisesti sen 6 artiklan,
sekä katsoo, että
sikojen ja siipikarjan ruokintaan tarkoitetun rasvattoman maitojauheen myynnistä tarjouskilpailulla 23 päivänä helmikuuta 1977 annetun komission asetuksen (ETY) N:o 368/77(5) nojalla tarjouskilpailulla myynnin mukaisesti, olisi aiheellista säätää kyseisen rasvattoman maitojauheen myynnin vahvistetulla hinnalla sallivista toimenpiteistä, jotta jalostusteollisuus voisi tietyissä erityistilanteissa hankkia sitä itselleen tarjouskilpailumenettelyä noudattamatta,
hinta on määritettävä siten, että se varmistaa etusijan tarjouskilpailulla myynnille; muiden yksityiskohtaisten sääntöjen osalta voidaan noudattaa asetuksen (ETY) N:o 368/77 säännöksiä; joitakin näistä säännöksistä on kuitenkin mukautettava tähän asetukseen tai oikaistava virheiden vuoksi,
sovelletaan interventiosta lähtöisin olevien tuotteiden käytön ja/tai käyttötarkoituksen tarkastamisen yhteisistä yksityiskohtaisista säännöistä 30 päivänä kesäkuuta 1976 annettua komission asetusta (ETY) N:o 1687/76(6), sellaisena kuin se on viimeksi muutettuna asetuksella (ETY) N:o 368/77, ja sen vuoksi sen liitettä on täydennettävä, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Rasvatonta maitojauhetta, joka on ostettu asetuksen (ETY) N:o 804/68 7 artiklan 1 kohdan mukaisesti ja joka on saapunut varastoon ennen 1 päivää tammikuuta 1976, myydään jäljempänä vahvistetuin edellytyksin.
2 artikla
1. Ostosopimukset on tehtävä interventioelimen kanssa ainoastaan joka kuukauden neljäntenä tiistaina alkavana ja seuraavan viikon tiistaina päättyvänä aikana, jäljempänä "myyntijakso".
2. Rasvaton maitojauhe on myytävä:
a) vähintään 20 tonnin suuruisina määrinä;
b) varastosta asetuksen (ETY) N:o 368/77 11 artiklan mukaisesti vahvistettua vähimmäismyyntihintaa vastaavalla hinnalla, erityisellä tarjouskilpailulla välittömästi ennen myyntijaksoa, lisättynä yhdellä laskentayksiköllä 100 kilogrammaa kohti.
3. Samana päivänä interventioelimelle saapuneita ostopyyntöjä on pidettävä hyväksyttyinä samalla hetkellä. Jos näiden huomioon ottaminen johtaisi varastossa saatavilla olevan määrän ylittämiseen, interventioelin jakaa saatavilla olevan määrän arpomalla, jos kyseiset asianosaiset eivät pääse keskenään sovintoon.
3 artikla
Rasvaton maitojauhe on myytävä asianosaisille, jotka sitoutuvat kirjallisesti:
- joko denaturoimaan rasvattoman maitojauheen itse tai antamaan sen denaturoitavaksi asetuksen (ETY) N:o 368/77 liitteen 1 kohdassa olevan jonkun mallin mukaisesti, kyseisen liitteen 3 kohdassa tarkoitettuja määräyksiä noudattaen, hyväksytyssä denaturointikeskuksessa, asetuksen (ETY) N:o 368/77 7 artiklan säännösten mukaisesti,
- tai denaturoimaan rasvattoman maitojauheen sekoittamalla se suoraan eläinten ruokaan, asetuksen (ETY) N:o 368/77 8 artiklassa ja liitteen 2 kohdassa tarkoitetuin edellytyksin, tämän liitteen 3 kohdassa tarkoitettuja määräyksiä noudattaen.
4 artikla
1. Ostosopimuksissa määritellään jäsenvaltio, jonka alueella denaturointi tai rehuihin lisääminen tapahtuu.
2. Tämän asetuksen mukaisesti myytyyn rasvattomaan maitojauheeseen, on sovellettava asetuksen (ETY) N:o 368/77 5 artiklan 2 kohdan, 6 artiklan 2 kohdan ja 9 artiklan 4 kohdan b alakohdan säännöksiä, jotka koskevat:
a) asianosaisten suorittamaa näytteidenottoa,
b) jäsenvaltioiden mahdollisuutta sulkea pois tiettyjen denaturoimismuotojen soveltaminen tai rehuihin lisäämisen käyttö,
c) ostajan velvollisuutta luopua kaikista valituksista.
5 artikla
1. Interventioelin myy rasvattoman maitojauheen ainoastaan, jos viimeistään myyntisopimuksen tekopäivänä maksetaan 100 kilogrammaa kohti kahden laskentayksikön suuruinen osamaksu sopimuksen kattavasta kokonaismäärästä.
2. Ostajan suorittaman haltuunoton edellytyksenä on, määrästä riippumatta:
a) ostohinnasta jäljellä olevan summan maksaminen,
b) jalostusvakuuden suorittaminen, jonka määrä on asetuksen (ETY) N:o 368/77 11 artiklan 2 kohdan mukaisesti välittömästi myyntijaksoa edeltävällä erityisellä tarjouskilpailulla vahvistetun summan suuruinen.
6 artikla
1. Kun ostohinta on maksettu ja jalostusvakuus suoritettu, interventioelin antaa poistotodistuksen, josta ilmenee:
- määrä, jonka osalta edellytykset on täytetty,
- varasto, jossa määrä sijaitsee,
- haltuunoton viimeinen päivämäärä,
- sen myyntijakson viimeinen päivämäärä, jolloin rasvaton maitojauhe on ostettu.
2. Ostajan on otettava rasvaton maitojauhe haltuunsa neljänkymmenenviiden päivän määräajassa, joka alkaa myyntisopimuksen tekopäivästä. Tämä haltuunotto voidaan jakaa osiin, joiden on oltava määrältään enintään 10 tonnia.
3. Jos ostaja ei ole ottanut haltuunsa rasvatonta maitojauhetta edellä mainitussa määräajassa, myyntisopimus raukeaa, lukuun ottamatta ylivoimaista estettä, niiden määrien osalta, joita ei ole otettu haltuun ja maksettu osamaksu menetetään näiden määrien osalta.
7 artikla
1. Rasvatonta maitojauhetta sisältävissä interventioelimen toimittamissa säkeissä on oltava vähintään yhden senttimetrin korkuisilla kirjaimilla yksi tai useampi seuraavista merkinnöistä:
"à dénaturer (règlement (CEE) n° 443/77)",
"til denaturering (forordning (EØF) nr. 443/77)",
"zur Denaturierung (Verordnung (EWG) Nr. 443/77)",
"to be denatured (Regulation (EEC) No 443/77)",
"destinato alla denaturazione (regolamento (CEE) n. 443/77)",
"voor denaturering (Verordening (EEG) Nr. 443/77)".2. Interventioelin antaa rasvattoman maitojauheen käyttöön asetuksen (ETY) N:o 368/77 15 artiklan 2 kohdassa säädetyin edellytyksin.
8 artikla
1. Rasvattoman maitojauheen denaturoinnin tai sen lisäämisen rehuihin on tapahduttava asetuksen (ETY) N:o 368/77 16 artiklan 1 ja 2 kohdassa säädetyssä määräajassa ja säädetyin edellytyksin.
2. Tämän asetuksen nojalla myydyn ja 3 artiklan mukaisesti denaturoidun tai rehuihin lisätyn rasvattoman maitojauheen kuljetukseen ja varastointiin käytetyissä säkeissä, päällysteissä ja astioissa on oltava tämän asetuksen numero, merkintä käytetystä tavasta denaturoida tai lisätä rehuihin (IA - IG ja IIA - IIK) ja jos maitojauhe lisätään rehuihin, on mainittava rasvattoman maitojauheen prosenttiosuus valmiissa tuotteessa.
9 artikla
Tämän asetuksen mukaisesti myytyyn rasvattomaan maitojauheeseen sovelletaan asetuksen (ETY) N:o 368/77 17 artiklan 2 kohdan ja 18 ja 19 artiklan säännöksiä, jotka koskevat:
a) jalostusvakuuden vapauttamista, jos edellä mainitut määräajat ylittyvät,
b) ylivoimaisen esteen sattuessa suoritettavia toimenpiteitä,
c) valuutantasausmaksujen ja tukien soveltamista.
10 artikla
Jäsenvaltioiden on toimitettava komissiolle tiedoksi kunkin kuukauden 10 päivään mennessä edellisen kuukauden osalta rasvattoman maitojauheen määrät:
- joille on tehty tämän asetuksen nojalla myyntisopimus,
- jotka on myönnetty asetuksessa (ETY) N:o 368/77 tarkoitetun tarjouskilpailun yhteydessä,
- jotka ovat lähteneet varastosta jaettuna edellä mainituissa asetuksissa säädettyjen myyntitapojen mukaisesti.
11 artikla
Muutetaan asetus (ETY) N:o 368/77 seuraavasti:
1. Korvataan 9 artiklan 6 kohta seuraavasti:
"6. Tarjousta ei voi peruuttaa. Tarjouksen tehnyt henkilö voi kuitenkin määrätä, että mikäli hänen tarjoukseensa sisältyvä hinta ylittää yli yhdellä laskentayksiköllä 100 kilogrammaa kohden kyseisessä erityistarjouskilpailussa vahvistetun vähimmäismyyntihinnan, hänen tarjoustaan on pidettävä peruutettuna ja että hän sitoutuu ostamaan saman kuukauden neljännestä tiistaista alkavan myyntijakson aikana, asetuksessa (ETY) N:o 443/77 säädetyin edellytyksin, tarjouksessa ilmoitettua määrää vastaavan määrän ja ottamaan varastosta, joka voi olla muu kuin tarjouksessa esitetty varasto."
2. Lisätään 10 artiklaan kohta seuraavasti:
"4. Jos tarjouksen tehnyt henkilö ostaa, 9 artiklan 6 kohtaa soveltaen, asetuksen (ETY) N:o 443/77 mukaisesti rasvatonta maitojauhetta, vakuus tarjouskilpailussa vapautetaan ainoastaan, jos asianosainen on suorittanut tilille tämän asetuksen 5 artiklan 1 kohdassa säädetyn maksun."
3. Täydennetään 12 artiklan 2 kohdan ilmaisu "sanotun kuitenkaan rajoittamatta 1 kohdan säännösten soveltamista" ilmaisulla "ja olemaan huomioon ottamatta 9 artiklan 6 kohdan mukaisesti peruutettuina pidettäviä tarjouksia".
4. Korvataan 16 artiklan 2 kohdan kolmannen alakohdan määrä "kaksi laskentayksikköä tonnia kohti" määrällä "kolme laskentayksikköä tonnia kohti".
5. Muutetaan 19 artiklaa seuraavasti:
- poistetaan a-kirjain,
- korvataan b alakohdan säännös seuraavasti:
"asetuksen (ETY) N:o 804/68 10 artiklassa säädettyä tukea ei sovelleta tämän asetuksen mukaisesti myytyyn rasvattomaan maitojauheeseen."
12 artikla
Lisätään asetuksen (ETY) N:o 1687/76 liitteeseen kohtaan "II Tuotteet, joilla on muu käyttö- ja/tai määräpaikka kuin I kohdassa tarkoitetut käyttö- ja määräpaikka" 15 kohdan jälkeen 16 kohta ja siihen viittaava alaviite:
"16. Sikojen ja siipikarjan ruokintaan tarkoitetun rasvattoman maitojauheen myynnistä vahvistettuun hintaan ja asetusten (ETY) N:o 1687/76 ja (ETY) N:o 368/77 muuttamisesta 2 päivänä maaliskuuta 1977 annettu komission asetus (ETY) N:o 443/77(7):
TAULUKON PAIKKA
(7) EYVL N:o L 58, 3.3.1977, s. 16"
13 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä maaliskuuta 1977.

Labels: 3
2
17
6